Publication: Magyar Közlöny
Issue: MK-1998-42 (Year: 1998, Number: 42)
Era: 1990-2004
Section: a 263/1997. (XII. 21.) Korm. rendelet (a továbbiakban: Kormányrendelet) szerint — a pénzügyminiszterrel egyetértésben — a következőket rendelem el:
Paragraph Index: 741

(2) Ha a pályázó a Kormányrendelet hatálya alá tartozó más költségvetési előirányzatokból, illetve egyéb jogszabályok alapján igényel további támogatásokat (ideértve a területfejlesztési tanácsok rendelkezési jogkörében eldöntött támogatásokat is), úgy a valamennyi igényelt előirányzat szabályozásának megfelelően elkészített pályázatokat — a szükséges példányszámban — egyidejűleg és kizárólag azon előirányzat kezelőjéhez kell benyújtani, amelytől a legmagasabb összegű támogatást igényli. Több azonos összegű legmagasabb támogatási igény esetén az ezekkel érintett előirányzatok bármelyikének kezelőjéhez benyújtható a pályázat. A pályázatoknak az abban megjelölt támogatási források kezelői részére történő haladéktalan megküldéséért annak az előirányzatnak a kezelője felelős, ahová az igénylést benyújtották.

Source: https://magyarkozlony.hu/hivatalos-lapok/f65531640d9131f0f6c48806bea0f01115e27683/dokumentumok/1f46443b7e671282590abcb62e5b44b59c6dff84/letoltes